ଖୋଲୁନି କାର୍ଯ୍ୟାଳୟ, ଆସୁନାହାନ୍ତି ଅଧିକାରୀ\nଡାବୁଗାଁ,୩।୧(ଡି.ଏନ.ଏ.)- ନବରଙ୍ଗପୁର ଜିଲା ଡାବୁଗାଁ-ପାପଡାହାଣ୍ଡି ରାଜ୍ୟ ରାଜପଥ- ୩୯ର ମହେନ୍ଦ୍ରୀ ଛକ ଠାରୁ ବାରିଗୁଡା ଛକ ମଧ୍ୟରେ ପ୍ରାୟ ୨କିମି ହେବ ରାସ୍ତା ଫାଟି ନଷ୍ଟ ହୋଇଯାଇଥିଲା । ଗତ ସେପ୍ଟେମ୍ବର ମାସରେ ଉକ୍ତ ସ୍ଥାନକୁ ଡାବୁଗାଁ ପୂର୍ତ୍ତ ବିଭାଗ ପକ୍ଷରୁ ମରାମତି କରାଯାଇଥିଲା ।\nଖୋଲୁନି କାର୍ଯ୍ୟାଳୟ, ଆସୁନାହାନ୍ତି ଅଧିକାରୀ January 4th, 16:34 PM January 4th, 16:34 PM\nଡାବୁଗାଁ,୩।୧(ଡି.ଏନ.ଏ.)- ନବରଙ୍ଗପୁର ଜିଲା ଡାବୁଗାଁ-ପାପଡାହାଣ୍ଡି ରାଜ୍ୟ ରାଜପଥ- ୩୯ର ମହେନ୍ଦ୍ରୀ ଛକ ଠାରୁ ବାରିଗୁଡା ଛକ ମଧ୍ୟରେ ପ୍ରାୟ ୨କିମି ହେବ ରାସ୍ତା ଫାଟି ନଷ୍ଟ ହୋଇଯାଇଥିଲା । ଗତ ସେପ୍ଟେମ୍ବର ମାସରେ ଉକ୍ତ ସ୍ଥାନକୁ ଡାବୁଗାଁ ପୂର୍ତ୍ତ ବିଭାଗ ପକ୍ଷରୁ ମରାମତି କରାଯାଇଥିଲା । ୨ ମାସ ନପୁରୁଣୁ ଉକ୍ତ ସ୍ଥାନ ଗୁଡିକରୁ ପିଚୁ ଉଠିଯାଇଥିବା ଦେଖିବାକୁ ମିଳିଛି। ଏହି ରାସ୍ତା ମରାମତି କାର୍ଯ୍ୟ ନିମ୍ନମାନର ହୋଇଥବା ସ୍ଥାନୀୟ ବାସିନ୍ଦା ଅଭିଯୋଗ କରିଛନ୍ତି। ଉକ୍ତ ରାସ୍ତା ପୁଣି ଥରେ ମରାମତି କରାଯିବାକୁ ସାଧାରଣରେ ଦାବି ହେଉଛି। ଡାବୁଗାଁରେ ଏକ ବର୍ଷ ତଳେ ଉପଖଣ୍ଡ କାର୍ଯ୍ୟାଳୟ ସରକାର ଘୋଷଣା କରିଥିଲେ। ଡାବୁଗାଁ ବ୍ଲକ ସଦରମହକୁମା ଠାରେ ରହିଛି ପୂର୍ତ୍ତ ବିଭାଗ ଉପଖଣ୍ଡ କାର୍ଯ୍ୟାଳୟ। ପୂର୍ବରୁ ପୂର୍ତ୍ତ ବିଭାଗ କନିଷ୍ଠଯନ୍ତ୍ରୀଙ୍କ କାର୍ଯ୍ୟାଳୟ ଗୃହ ଜରାଜୀର୍ଣ୍ଣ ଅବସ୍ଥାରେ ଥିବାରୁ ତାକୁ ଭାଙ୍ଗି ଦିଆଯାଇଥିଲା। ସେଠାରେ ନୂତନ ଉପଖଣ୍ଡ କାର୍ଯ୍ୟାଳୟ ଗୃହ ଓ କନିଷ୍ଠଯନ୍ତ୍ରୀଙ୍କ କାର୍ଯ୍ୟାଳୟ ଗୃହ ର୍ନିମାଣ ସରିଛି । କିନ୍ତୁ ଏପର୍ଯ୍ୟନ୍ତ କାର୍ଯ୍ୟାଳୟ ଖୋଲୁନି । ଫଳରେ ଉପଖଣ୍ଡ କାର୍ଯ୍ୟାଳୟରେ ସହକାରୀ ର୍ନିବାହୀଯନ୍ତ୍ରୀ ଓ କନିଷ୍ଠଯନ୍ତ୍ରୀ ଅନୁପସ୍ଥିତ ରହୁଛନ୍ତି। ଡାବୁଗାଁ ଠାରେ ସହକାରୀ ର୍ନିବାହୀ ଯନ୍ତ୍ରୀ ଓ କନିଷ୍ଠଯନ୍ତ୍ରୀଙ୍କ ରହିବା ପାଇଁ ସରକାରଙ୍କ ତରଫରୁ ଲକ୍ଷଲକ୍ଷ ଟଙ୍କା ବ୍ୟୟ କରାଯାଇ ଗୃହ ର୍ନିମାଣ କରାଯାଇଛି । ଅଧିକାରୀମାନେ ରହୁନଥିବାରୁ ଏହା ଅସମାଜିକ ବ୍ୟକ୍ତିଙ୍କ ଆଡ୍ଡାସ୍ଥଳୀରେ ପରିଣତ ହୋଇଛି । ବର୍ତ୍ତମାନ ଡାବୁଗାଁ ଅଙ୍ଗୀ ନଦୀ ଉପରେ ଏକ ପୋଲ ର୍ନିମାଣ କାର୍ଯ୍ୟ ଓ ବିଭିନ୍ନ ରାସ୍ତା ର୍ନିମାଣ କାର୍ଯ୍ୟ ପୂର୍ତ୍ତ ବିଭାଗ ଅଧିକାରୀଙ୍କ ବିନା ପର୍ଯ୍ୟବେକ୍ଷଣରେ ହେଉଛି । ପୋଲର ସିମେଣ୍ଟ କଂକ୍ରିଟ କାର୍ଯ୍ୟ ଚାଲୁଥିବା ବେଳେ ମଧ୍ୟ କୌଣସି ବିଭାଗୀୟ ଅଧିକାରୀ ଉପସ୍ଥିତ ରହୁନାହାଁନ୍ତି । ଉକ୍ତ ପୋଲ କଂକ୍ରିଟ କାର୍ଯ୍ୟରେ ବ୍ୟବହୃତ ସାମଗ୍ରୀର ମାନ ଓ ଭାଗମାପକୁ କୌଣସି ବିଭାଗୀୟ ଅଧିକାରୀ ଯାଞ୍ଚ କରୁନଥିବା ଦେଖିବାକୁ ମିଳିଛି । ପ୍ରାୟ ୫ ମାସ ତଳେ ପୂର୍ତ୍ତ ବିଭାଗ ପୂର୍ବତନ ର୍ନିବାହୀ ଯନ୍ତ୍ରୀ କହିଥିଲେ ଡାବୁଗାଁରେ ଅକ୍ଟୋବର ମାସରେ ଉପଖଣ୍ଡ କାର୍ଯ୍ୟାଳୟ ଖୋଲାଯାଇ କାର୍ଯ୍ୟ ଚାଲିବ । କିନ୍ତୁ ଅକ୍ଟୋବର ମାସ ସରି ୨୦୧୮ ବର୍ଷ ଶେଷ ହୋଇ ଜାନୁଆରୀ-୨୦୧୯ ମାସ ଆରମ୍ଭ ହେଲାଣି କିନ୍ତୁ କାର୍ଯ୍ୟାଳୟ ଖୋଲିନାହିଁ। ଡାବୁଗାଁର ଉପଖଣ୍ଡ କାର୍ଯ୍ୟାଳୟ ଜିଲା ସଦର ମହକୁମା ଠାରେ ଚାଲିଛି । ଜଣେ ସହକାରୀ ର୍ନିବାହୀ ଯନ୍ତ୍ରୀ ନିଯୁକ୍ତି ପାଇ ଏଠାରେ କାର୍ଯ୍ୟ କରୁଛନ୍ତି । ଡାବୁଗାଁରେ କୌଣସି କନିଷ୍ଠ ଯନ୍ତ୍ରୀ ନିଯୁକ୍ତି ପାଇନାହାଁନ୍ତି । ଡାବୁଗାଁରେ ଚାଲିଥିବା କାମ ଜିଲା ସଦର ମହକୁମା କନିଷ୍ଠ ଯନ୍ତ୍ରୀ ତଦାରଖ କରୁଛନ୍ତି ବୋଲି ବିଭାଗୀୟ ର୍ନିବାହୀ ଯନ୍ତ୍ରୀ କହିଥିଲେ । ଡାବୁଗାଁ- ପାପଡାହାଣ୍ଡି ରାଜ୍ୟ ରାଜପଥ- ୩୯ ଉପରେ ମହେନ୍ଦ୍ରୀ ଛକ ଠାରୁ ବାରିଗୁଡା ଛକ ପର୍ଯ୍ୟନ୍ତ ହୋଇଥିବା ରାସ୍ତା ମରାମତି କାର୍ଯ୍ୟରୁ ଜଣାପଡୁଛି ପୂର୍ତ୍ତ ବିଭାଗର କାର୍ଯ୍ୟ କିପରି ଚାଲିଛି। ଡାବୁଗାଁରେ ଉପଖଣ୍ଡ କାର୍ଯ୍ୟାଳୟ ଶୀଘ୍ର ଖୋଲାଯିବା ପାଇଁ ଡାବୁଗାଁ ଅଞ୍ଚଳବାସୀ ଦାବି କରିଛନ୍ତି । ଏନେଇ ନବରଙ୍ଗପୁର ଜିଲା ପୂର୍ତ୍ତ ବିଭାଗ ଭାରପ୍ରାପ୍ତ ର୍ନିବାହୀଯନ୍ତ୍ରୀ ତପନ କୁମାର ପାଣିଗ୍ରାହୀଙ୍କୁ ପଚାରିବାରୁ ସେ କହିଥିଲେ ଯେ ଗୁରୁବାର ଏସଡିଓ ମୋତେ ଫୋନ କରି ଡାବୁଗାଁ ଯାଇଛନ୍ତି । ନବରଙ୍ଗପୁର କନିଷ୍ଠଯନ୍ତ୍ରୀ ଡାବୁଗାଁ ଦାୟିତ୍ୱରେ ରହିଛନ୍ତି। ଉପଖଣ୍ଡ କାର୍ଯ୍ୟାଳୟରେ ବିଦ୍ୟୁତ ସଂଯୋଗ ହୋଇ ନ ଥିଲା । ଏବେ ବିଦ୍ୟୁତ ସଂଯୋଗ କରାଯାଉଛି ଏବଂ ଶୀଘ୍ର କାର୍ଯ୍ୟାଳୟ ଖୋଲାଯିବ ବୋଲି କହିଥିଲେ।
